અમેરિકામાં મધ્યસત્ર ચૂંટણીનાં પરિણામોએ રાજકીય સમીકરણો બદલી નાખ્યાં છે. અત્યાર સુધી ટ્રમ્પની રિપબ્લિકન પાર્ટીની બંને ગૃહમાં બહુમતી હતી પણ નીચલાં ગૃહ હાઉસ ઓફ રિપ્રેઝન્ટેટિવ્ઝમાં ડેમોક્રેટ્સે ફરી બહુમતી હાંસલ કરીને કબજો જમાવ્યો છે જ્યારે ઉપલાં ગૃહ સેનેટમાં ટ્રમ્પની રિપબ્લિકન પાર્ટીએ બહુમતી જાળવી રાખી છે. નીચલાં ગૃહમાં ડેમોક્રેટ્સની બહુમતીથી ટ્રમ્પ સામે મુશ્કેલીઓ સર્જાઈ શકે છે. યુએસ પ્રમુખની ચૂંટણીમાં રશિયાની દખલગીરીની તપાસ આગળ વધી શકે છે અને તેમની સામે મહાભિયોગ ચલાવવાનો રસ્તો ખૂલી શકે છે. ડેમોેક્રેટ્સ હવે તેમના આવકવેરાનાં રિટર્ન તપાસવા માગશે, જોકે વ્હાઇટ હાઉસે કહ્યું હતું કે સેનેટમાં રિપબ્લિક્ધસની બહુમતીથી ટ્રમ્પના એજન્ડામાં કોઈ ફેરફાર થશે નહીં.